id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms nl id id pl id id id id id id ms id ms id id id ms id en ms id ms id ms id ms ms fi ms id id ms id nl ms id ms ms id hu ms ms hu ms en ms id ms en id id id id ms ms id id de ms hu id en ms id en ms ms en id ms ms ms en en en en en id ms id id id en id id jv ms id id it es id id en id ms ms ms ms ms ms
Penyakit Darah: Ini Jenis-jenisnya Yang Perlu Diketahui - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ini Jenis Penyakit Darah Yang Anda MESTI Tahu Selain Anemia Dan Talasemia!
Ditulis oleh Fatin Zahra Disemak pada 4 minggu lalu
Disemak secara perubatan oleh Dr. Joseph Tan
Penyakit darah yang mempengaruhi sel darah
Penyakit sel darah putih
Penyakit yang mempengaruhi plasma darah
Penyakit darah merupakan satu kondisi yang akan beri kesan kepada saluran dan aliran darah manusia lantas menyebabkan ia sukar untuk melakukan tugas normal dengan baik.
Selain anemia dan talasemia, ada banyak lagi jenis penyakit berkaitan. Teruskan baca artikel ini!
Baca lebih lanjut tentang Gangguan Darah di sini.
Penyakit darah yang mempengaruhi sel darah
Seperti namanya, penyakit ini mempengaruhi sel darah merah di dalam tubuh manusia. Sel ini bertanggungjawab membawa oksigen daripada paru-paru ke semua bahagian badan yang lain.
Ada pelbagai jenis penyakit yang mempengaruhi sel darah merah. Contohnya:
Pesakit yang mengalami anemia mempunyai bilangan sel darah merah yang rendah.
Pesakit anemia yang tidak serius selalunya tidak akan menunjukkan apa-apa simptom, namun mereka yang alami anemia yang teruk mempunyai kulit yang pucat, sering rasa letih dan sesak nafas.
Anemia terbahagi kepada beberapa jenis:
Anemia kekurangan zat besi. Kondisi ini berlaku apabila badan tidak mempunyai zat besi yang mencukupi. Akibatnya, pesakit akan sering rasa penat dan sesak nafas
Anemia pernisius (kurang vitamin B12). Kondisi ini menghalang pesakit daripada menyerap vitamin B12 di dalam makanan. Perkara ini boleh berlaku disebabkan lapisan perut yang lemah atau penyakit autoimun
Anemia aplastik. Pesakit yang mempunyai penyakit ini tidak dapat menghasilkan sel darah yang mencukupi termasuklah sel darah merah. Pesakit mungkin memerlukan ubat-ubatan, transfusi darah ataupun pemindahan sumsum tulang
Anemia hemolitik autoimun (AHA). Penyakit ini menyebabkan sistem imun bertindak memusnahkan sel darah merah lebih cepat daripada apa yang badan boleh hasilkan
Anemia sel sabit. Pesakit yang menghidap anemia sel sabit mempunyai sel darah merah yang berbentuk abnormal disebabkan mutasi genetik
Talasemia merupakan sejenis penyakit yang berlaku secara turun-temurun. Ia berlaku apabila badan tidak menghasilkan sejenis protein yang dikenali dengan nama hemoglobin dengan cukup.
Apabila hemoglobin tidak cukup, sel darah merah dalam badan tidak dapat berfungsi dengan baik. Talasemia juga boleh menyebabkan penghidapnya mengalami anemia.
Baca lagi artikel berkaitan:
Tak Sangka Rupanya Ada 7 Jenis Anemia Yang Boleh Berlaku Akibat Kekurangan Sel Darah Merah!
Lesu, Wajah Pucat Antara Tanda Talasemia! Ada 4 Lagi Gejala Lain Yang Tak Ramai Tahu!
Polycythemia vera merupakan sejenis kanser darah yang menyebabkan sumsum tulang menghasilkan terlalu banyak sel darah merah.
Keadaan ini akan menyebabkan darah menjadi pekat dan pengaliran darah akan jadi lebih perlahan. Akibatnya, pesakit lebih cenderung untuk mengalami darah beku.
Penyakit sel darah putih
Sel darah putih atau leukocytes membantu badan untuk menghalang jangkitan penyakit. Pesakit yang mempunyai penyakit yang mempengaruhi sel darah putih mereka akan mempunyai sistem imun yang terjejas.
Antara penyakit lazim yang mempengaruhi sel darah putih adalah:
1. Kondisi darah limfoma
Limfoma merupakan sejenis kanser yang bermula di dalam sistem limfatik manusia. Sel darah putih pesakit akan menjadi malignan dan mula membahagi secara abnormal.
Limfoma Hodgkin dan limfoma bukan Hodgkin merupakan antara contoh limfoma yang lazim didengar dan dikenali ramai. Limfoma boleh dirawat menggunakan kemoterapi atau terapi radiasi.
2. Kondisi darah hemofilia
Leukemia merupakan sejenis kanser darah yang bermula daripada sumsum tulang atau sistem limfatik. Leukemia boleh terjadi kepada kanak-kanak dan orang dewasa. Ia juga boleh menjadi kronik atau akut.
Multiple myeloma merupakan sejenis kanser yang terbentuk pada sejenis sel darah putih yang dikenali dengan nama sel plasma.
Sel plasma yang sihat membantu manusia untuk melawan jangkitan dan menghasilkan antibodi untuk kegunaan tubuh badan.
Walau bagaimanapun, pesakit yang mengalami multiple myeloma mempunyai sel plasma yang menghasilkan protein yang abnormal. Protein ini pula akan menyebabkan pelbagai komplikasi.
4. Myelodysplastic syndrome (MDS)
MDS merupakan sejenis kanser yang mempengaruhi sumsum tulang. Ia bermula dengan perlahan dan kemudiannya bertukar menjadi leukemia yang teruk secara tiba-tiba.
Rawatan untuk MDS lebih banyak memfokuskan untuk mengurangkan komplikasi berbanding merawat.
Pesakit mungkin akan menerima kemoterapi atau pemindahan sumsum tulang sebagai rawatan untuk sindrom ini.
Penyakit yang mempengaruhi plasma darah
Platelet dalam darah merupakan responden pertama yang bertindak sekiranya anda mempunyai sebarang kecederaan.
Ia akan melakukan koagulasi darah dan mengelakkan darah daripada mengalir terlalu lama.
Pesakit yang mengalami penyakit yang mempengaruhi plasma darah selalunya (1) tidak dapat membuat platelet dengan mencukupi, (2) menghasilkan terlalu banyak platelet atau (3) platelet tidak dapat membeku dengan baik.
Antara penyakit lazim yang mempengaruhi plasma darah adalah:
1. Penyakit Von Willebrand
Penyakit ini menyebabkan darah sukar untuk membeku ketika berlakunya sebarang kecederaan. Puncanya ialah ketiadaan sejenis protein yang dikenali dengan nama von Willebrand factor (VWF).
2. Kondisi darah hemofilia
Hemofilia merupakan salah satu penyakit darah yang popular dan hampir keseluruhannya berlaku dalam kalangan lelaki. Penyakit ini menyebabkan darah tidak dapat melakukan koagulasi dengan betul disebabkan faktor VIII (8) atau faktor IX (9) yang tidak mencukupi.
Berbeza dengan dua kondisi yang dibincangkan sebelum ini, pesakit yang mengalami hypercoaguable state mempunyai darah yang lebih mudah untuk membeku.
Oleh sebab itu, mereka lebih berisiko untuk mengalami darah beku sepanjang hidup.
4. Deep venous thrombosis (DVT)
DVT berlaku apabila darah beku (thrombus) terbentuk di dalam saluran darah. Ia selalunya terbentuk pada kawasan kaki dan boleh menyebabkan rasa sakit atau bengkak.
Walau bagaimanapun, kondisi ini juga boleh berlaku tanpa sebarang simptom.
5. Disseminated intravascular coagulation (DIC)
Kondisi ini menyebabkan pesakit mengalami banyak darah beku bersaiz kecil dan pendarahan pada tubuh badan dalam masa yang sama.
Jangkitan yang teruk, pembedahan atau komplikasi ketika hamil boleh menyebabkan DIC.
Hello Health Group tidak menawarkan nasihat perubatan, diagnosis atau rawatan.
Blood Disorders. Accessed February 3, 2021. https://www.hematology.org/education/patients/blood-disorders.
Blood Disorder Types. Accessed February 3, 2021. https://www.dana-farber.org/hematology-treatment-center/blood-disorder-types/.
Blood Disorders. Accessed February 3, 2021. https://my.clevelandclinic.org/health/diseases/21545-blood-disorders.
Blood Disorders. Accessed February 3, 2021. https://medlineplus.gov/blooddisorders.html.
Bleeding Disorder Organizations. Accessed February 3, 2021. https://www.med.unc.edu/htcenter/resources/organizations/.
Masalah Darah Beku Secara Tiba-tiba Boleh Membawa Maut! Ini 7 Puncanya
Hidung Selalu Berdarah Dan Tak Henti Mengalir? Ini Petanda Sakit Yang Boleh Ancam Nyawa!
Ditulis oleh Fatin Zahra Disemak pada 4 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.